CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ (UNIVALI) BRASIL -2014/15- - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2797)
  + [Valencià](/va/acuerdo/2797)






Selector de idioma

Leer

* [Español](/es/acuerdo/2797)
* [Valencià](/va/acuerdo/2797)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ (UNIVALI) BRASIL -2014/15-[Butlletí Oficial Universitat d'Alacant](/ca/Publicacion)
=======================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ (UNIVALI) BRASIL -2014/15-

Data d'aprovació
:   11/03/2014

Data de publicació
:   11/03/2014

Òrgan competent
:   Facultat de Dret

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2797.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2797)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2797)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ  (UNIVALI) BRASIL -2014/15-&url=https://www.boua.ua.es/va/acuerdo/2797)

**Títol:** CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ (UNIVALI) BRASIL -2014/15-

**Secció:** CONVOCATÒRIES I CONCURSOS

**Òrgan:** Facultat de Dret

**Data d'aprovació:** dimarts, 11 de març de 2014

CONVOCATÒRIA PROGRAMA PROPI DE MOBILITAT DE LA FACULTAT DE DRET AMB LA UNIVERSITAT DO VAL DO ITAJAÍ  (UNIVALI) BRASIL -2014/15-

OBJECTE

L'objectiu d'aquest programa és promoure la internacionalització dels i de les estudiants de la Facultat de Dret mitjançant l'intercanvi a través del conveni existent amb la Universitat do Val do Itajaí - UNIVALI de Brasil. Consisteix a cursar durant un semestre a elecció de l'estudiant, estudis de matèries relacionades amb la titulació de Dret, i d'aprofundir en el coneixement de la realitat econòmica i cultural d'aquest país.

Tot allò que no regulen aquestes bases de la convocatòria es regirà per la Normativa general de mobilitat de la Universitat d'Alacant.

REQUISITS PER A PARTICIPAR-HI

1. Matrícula: Ser alumnat de la Facultat de Dret matriculat en llicenciatura o grau en Dret, o en DADE (només per a cursar assignatures de Dret, no de la titulació d'ADE).

2. Crèdits: Haver superat un mínim de 60 crèdits en el moment  de la inscripció en el Programa (convocatòria Z7 7460-17).

3. Idiomes: No serà necessari acreditar un nivell de coneixements de l'idioma portuguès. Amb tot, es valorarà com a mèrit en els criteris de selecció.

4. La acceptació de la plaça establida en aquesta convocatòria suposarà la renúncia automàtica a qualsevol altra plaça d'intercanvi assignada a l'estudiant per a beneficiar-se’n en el curs acadèmic 2014/15 en el mateix període.

DURADA I NOMBRE DE PLACES

Les places es concediran per a fer un intercanvi en la Universitat d'UNIVALI durant el 1r o 2n semestre del curs acadèmic 2014-2015. Les dates d'intercanvi dependran del calendari acadèmic de la universitat de destinació.

El nombre de places que s'ofereix per a aquesta convocatòria és de DUES.

MARC LEGAL I PRESSUPOSTARI

La dotació màxima per a aquesta convocatòria és de 4.800€ i es troba consignada en el capítol 4 del pressupost de la Facultat de Dret. El pagament d'aquesta dotació està supeditat a la disponibilitat de liquiditat de la UA.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

DOTACIÓ

L'import de cada ajuda serà de 400 € per mes i estada efectiva amb un màxim de 2.400 € (sis mesos).

SOL·LICITUDS

Les instàncies estan disponibles en la pàgina web de mobilitat de la Facultat de Dret:

<http://derecho.ua.es/va/movilidad/programa-propi/programa-propi-de-mobilitat-de-la-facultat-de-dret.html>

Es presentaran en el Registre Auxiliar de la Facultat de Dret o el General de la Universitat d'Alacant.

El termini serà de 10 dies hàbils a partir de l’endemà de publicar-se aquesta convocatòria en el Butlletí Oficial de la Universitat d'Alacant (BOUA).

DOCUMENTACIÓ

A l'imprès de sol·licitud s’haurà d'adjuntar, si escau, el document que justifique el coneixement de l'idioma al·legat (original i fotocòpia).

CRITERIS DE SELECCIÓ

Només podran ser considerats els mèrits obtinguts o computats fins al dia que concloga el termini de presentació de sol·licituds (sens perjudici del nombre dels crèdits superats, convocatòria C2).

La selecció es resoldrà d'acord amb la valoració dels mèrits acreditats, atenent al barem que es detalla a continuació:

a) Expedient acadèmic i crèdits superats, calculat amb la fórmula següent:

nota mitjana en C2 + (nombre de crèdits superats en C2 / /10)

\*C2: convocatòria de febrer 2014

b) Coneixement de l'idioma portuguès (màxim 3 punts):

- Nivell B2……………… 1 punt

- Nivell C1……………… 2 punts

- Nivell C2……………… 3 punts

c) Coneixement de l'idioma anglès (màxim 3 punts):

- Nivell B2……………… 1 punt

- Nivell C1……………… 2 punts

- Nivell C2……………… 3 punts

Les places es distribuiran per ordre de puntuació total i no se n’adjudicaran més que les oferides. En cas que diversos estudiants obtinguen la mateixa puntuació i calga seleccionar entre ells o elles, tindrà prioritat l'estudiant amb més bon expedient acadèmic (nota mitjana).

Si un alumne o alumna ja ha sigut beneficiari d'aquest programa en cursos anteriors podrà sol·licitar participar-hi, però la seua sol·licitud solament serà atesa en últim lloc, atès que es donarà prioritat a les sol·licituds de l'alumnat que no haja sigut beneficiari anteriorment d'aquest programa.

Amb l'alumnat no seleccionat es confeccionarà una llista d'espera, per ordre de puntuació, i es procedirà a la seua crida en cas de renúncia dels seleccionats o seleccionades.

RENÚNCIA I PENALITZACIÓ

La renúncia s'ha de notificar per escrit al Vicedeganat de Pràctiques i Mobilitat de la Facultat de Dret, en el termini establit en la resolució provisional.

Si la renúncia és presentada fora d'aquest termini, l'estudiant serà penalitzat en el curs següent en què sol·licite l'intercanvi, donant preferència a la resta d'estudiants.

Si un estudiant que ha obtingut plaça, no s'incorpora a l'intercanvi i no ha presentat renúncia, serà penalitzat quedant exclòs de la possibilitat de participar en el programa en el curs següent en què sol·licite l'intercanvi.

RECONEIXEMENT ACADÈMIC I APROFITAMENT

L'alumnat rebrà ple reconeixement acadèmic dels seus estudis cursats en el centre d'acollida (sempre que estiguen arreplegats en l'Acord d'aprenentatge) com a part del seu expedient acadèmic en la UA.

Per a això, cada estudiant haurà de formalitzar un Acord d'aprenentatge abans de començar el període de mobilitat. L'Acord d'aprenentatge acceptat (signat i segellat) per les tres parts implicades (coordinador de centre; coordinador de la institució d'acollida; i estudiant), tindrà caràcter oficial de contracte vinculant per als signants.

Qualsevol revisió de l'Acord d'aprenentatge que es considere necessària a l'arribada de l'estudiant a la institució d'acollida s’haurà de concretar i formalitzar en el termini d'un mes a partir de la seua arribada. Qualsevol modificació posterior de l'Acord d'aprenentatge que resulte necessària haurà de ser acceptada formalment per les tres parts i aplicar-se immediatament.

El reconeixement de la mobilitat realitzada per l'estudiant en la institució d'acollida únicament podrà ser denegat si l'estudiant no assoleix el nivell acadèmic requerit per la institució d'acollida o bé si incompleix les condicions relatives al reconeixement acordades per les institucions participants.

Així mateix, si un o una estudiant es negara a complir les exigències del seu programa d'estudis en l'estranger, se li podrà exigir el reemborsament, total o parcial, de l'ajuda econòmica.

TAXES ACADÈMIQUES

No hauran de pagar-se taxes universitàries (en concepte de matrícula, inscripció, exàmens, ús de laboratoris i biblioteques, etc.) en la institució d'acollida durant el curs acadèmic en el qual es produeix la mobilitat. No obstant això, la institució pot demanar que es paguen taxes reduïdes per a cobrir les despeses de l’assegurança, l'afiliació a sindicats d'estudiants i la utilització de materials diversos, com ara fotocòpies, productes de laboratori, etc., sobre les mateixes bases que els estudiants d'aquesta institució.

Els estudiants de la UA seguiran abonant les taxes acadèmiques normals de la seua matrícula UA durant el període de l'intercanvi.

OBLIGACIONS DE L'ALUMNAT

a) No acceptar cap altre ingrés incompatible amb la percepció de les dotacions de les ajudes.

b) Matricular-se en la Universitat d'Alacant durant el curs acadèmic en què desenvolupe la seua estada a la universitat d'acollida.

c) Cursar el període d'estudis establit en la Universitat do Val do Itajaí - UNIVALI de Brasil i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, com a mínim, el cinquanta per cent dels crèdits mínims de matrícula necessaris per a l'obtenció de la mobilitat.

d) Mantenir contacte i estar localitzable pel coordinador, que podrà posar-se en contacte amb l'estudiant en qualsevol moment de l'intercanvi a través del correu electrònic de la Universitat d'Alacant.

e) Comunicar immediatament al seu coordinador qualsevol canvi de la sol·licitud inicial (renúncia, calendari, pla d'estudis, etc.).

f) Tenir uns coneixements de l'idioma suficients per a integrar-se en la universitat de destinació. La Universitat d'Alacant no es fa responsable de les mancances en aquest sentit per part de l'alumnat ni de les conseqüències que se’n puguen derivar, com per exemple la no-acceptació de l'alumne per part de la institució de destinació.

g) Responsabilitzar-se de procurar la cobertura d’assegurança a l'efecte de malaltia comuna, accident i repatriació.

h) Responsabilitzar-se de la recerca i localització d'allotjament i dels tràmits seguits per a la inscripció en la universitat d'acollida.

i) Acceptar totes les condicions del Programa d'Intercanvi.

Si l'estudiant renuncia a la plaça injustificadament haurà de reemborsar l'import íntegre de l'ajuda.

Alacant, 11 de març de 2014

Pedro J. Femenía López

Degà de la Facultat de Dret





[Carretera Sant Vicent del Raspeig s/n  
03334 Sant Vicent del Raspeig - Alacant  
 Tel. 30 025 2217 - Fax 15 925 7410](https://www.google.es/maps/@28.983941,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12356&trk=tyah&trkInfo=tarId%4V3859341608659%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)